予素不工書故硯筆墨皆取具而已作詩自嘲
作者：陸游
朝代：宋

paragraphs: 我昔生兵間，淮洛靡安宅。
髧髦入小學，童丱聚十百。
先生依靈肘，教以兔園冊。
僅能記姓名，筆硯固不擇。
竈煤磨斷瓦，荻管隨手畫。
稍長遊名場，粗若分菽麥。
偶窺文房譜，雖慕無由獲。
筆惟可把握，墨取黑非白。
硯得石即已，殆可供搗帛。
從渠膏粱子，竊視笑啞啞。